## Uredba o izmjenama i dopunama Uredbe o unutarnjem ustrojstvu Ministarstva znanosti i tehnologije

### NN 60/2000 (20.6.2000.), Uredba o izmjenama i dopunama Uredbe o unutarnjem ustrojstvu Ministarstva znanosti i tehnologije

# VLADA REPUBLIKE HRVATSKE

**1327**

Na temelju članka 60. stavaka 1. i 2. Zakona o sustavu državne uprave
(ŻNarodne novineŽ, br. 75/93, 48/99 i 15/2000), Vlada Republike Hrvatske
je na sjednici održanoj 15. lipnja 2000. godine donijela

## UREDBU

### **O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZNANOSTI I TEHNOLOGIJE**

Članak 1.

U Uredbi o unutarnjem ustrojstvu Ministarstva znanosti i tehnologije
(ŻNarodne novineŽ, broj 41/2000), u članku 34., iza stavka 1. dodaje se
novi stavak 2., koji glasi:

ŻZa obavljanje poslova u Odjelu za tehnologijski sustav, ustrojavaju
se sljedeći odsjeci:

1. Odsjek za tehnologijsku infrastrukturu

2. Odsjek za prijenos tehnologija.Ž

Članak 2.

Iza članka 34. dodaju se članci 34.a. i 34.b, koji glase:

ŻČlanak 34.a

Odsjek za tehnologijsku infrastrukturu brine o razvoju institucijskih
nositelja tehnologijsko-inovacijskog sustava Republike Hrvatske s naglaskom
na institucije koje ubrzavaju primjenu i uvođenje novih proizvoda i procesa
temeljenih na znanju i inovacijama u gospodarstvu, kao što su: tehnološki
centri, centri za tehnološki transfer, tehnološki ili znanstveni parkovi,
specijalizirane financijske institucije i sl., te obavlja druge poslove
iz svojeg djelokruga koje odredi ministar.

Članak 34.b

Odsjek za prijenos tehnologija razvija i unapređuje sustav prijenosa
novih tehnologijskih dostignuća i znanja iz inozemstva u Republiku Hrvatsku
i obrnuto; predlaže mjere za poticanje suradnje znanosti i gospodarstva
u cilju bržeg tehnologijskog razvitka, potiče primjenu rezultata istraživanja
i inventivnog rada u tehnologijskom razvitku, te obavlja ostale poslove
vezane za korištenje znanstvenih potencijala u tehnologijskom i gospodarskom
razvoju i poslove koje odredi ministar.Ž.

Članak 3.

U članku 35., iza stavka 1. dodaje se novi stavak 2., koji glasi:

ŻZa obavljanje poslova u Odjelu za tehnologijski razvitak osnivaju se
sljedeći odsjeci:

1. Odsjek za tehnologijsko planiranje i razvoj

2. Odsjek za tehnologijska istraživanja i projekte.Ž.

Članak 4.

Iza članka 35. dodaju se članci 35.a i 35.b, koji glase:

ŻČlanak 35.a

Odsjek za tehnologijsko planiranje i razvoj prati, ocjenjuje i analizira
stanje tehnologijske razvijenosti u Republici Hrvatskoj i dostignuća tehnologijskog
razvoja u svjetskim okvirima, predlaže i prati mjere za razvitak cjelovitog
tehnološko-inovacijskog sustava Republike Hrvatske (obrazovanje, informacijski
sustav, zakonska regulativa, infrastruktura); potiče i usmjerava tehnologijske
djelatnosti i primjenu u znanju temeljnih tehnologija u skladu s cjelokupnim
sustavom, te obavlja i druge poslove iz svog djelokruga i poslove koje
odredi ministar.

Članak 35.b

Odsjek za tehnologijska istraživanja i projekte obavlja stručne poslove
planiranja i usklađivanja tehnologijskog istraživanja u Republici Hrvatskoj;
predlaže i prati mjere za razvitak i efikasan rad razvojnih i inovativnih
potencijala tehnologijskog stvaralaštva, predlaže i prati mjere za poticanje
razvoja novih proizvoda i proizvodnih tehnologija, te obavlja i druge poslove
iz svojeg djelokruga i poslove koje odredi ministar.Ž.

Članak 5.

Članak 70. briše se.

Članak 6.

Ova Uredba stupa na snagu osmog dana od dana objave u ŻNarodnim novinamaŽ.

Klasa: 023-03/00-01/26

Urbroj: 5030104-00-4

Zagreb, 15. lipnja 2000.

Potpredsjednik,

zamjenik predsjednika

**dr. sc. Goran Granić,** v. r.

Uredba, NN 60/2000-1327